पहले पुराने का होगा स्थानांतरण
जिले के सुदूर क्षेत्रों के विद्यालयों में लंबे समय से कार्यरत शिक्षकों के लिए खुशखबरी है। शिक्षा सचिव के निर्देश के बाद जिला शिक्षा अधीक्षक कार्यालय द्वारा उनके स्थानांतरण की प्रक्रिया शुरू कर दी गई है। इसके लिए ऐसे शिक्षकों की सूची तैयार की जा रही है, जो एक ही विद्यालय में 10 वर्ष या उससे अधिक समय से कार्यरत हैं। वैसे शिक्षकों के स्थानांतरण को लेकर शिक्षा विभाग गोपनीयता बरत रहा है और विभाग के पदाधिकारी इस संबंध में कुछ नहीं बोल रहे हैं। लेकिन विभागीय सूत्रों की मानें, तो नए शिक्षकों के पदस्थापना से पहले पुराने शिक्षकों के स्थानांतरण की प्रक्रिया पूरी होगी। मालूम हो कि जिले में 700 से अधिक ऐसे शिक्षक हैं, जो एक ही विद्यालय में 10 वर्ष या उससे अधिक समय से कार्यरत हैं।
स्थापनासमिति की बैठक में स्थानांतरण पर भी लिया जा सकता है फैसला
शिक्षाविभाग के सूत्रों की मानें, तो 28 दिसंबर को नव नियुक्त शिक्षकों के नाम के अनुमोदन के लिए होने वाली जिला शिक्षा स्थापना समिति की बैठक में पुराने शिक्षकों के स्थानांतरण पर भी मुहर लग सकती है। इसके लिए डीएसई कार्यालय ने शिक्षकों की सूची तैयार कर ली है और जल्द ही इसे उपायुक्त डॉ अमिताभ कौशल को सौंप दिया जाएगा।
जमशेदपुर| अखिलझारखंड प्राथमिक शिक्षक संघ ने डीएसई को मांगपत्र सौंप कर लंबे समय से एक ही जगह पर कार्यरत शिक्षकों के स्थानांतरण की मांग की। संघ ने अपने मांगपत्र में कहा है कि स्थानांतरण आदेश के आलोक में संबंधित शिक्षकों से फ्रेश आवेदन लिया जाए और पुराने आवेदन को रद्द किया जाए।
लटकसकता है प्रोन्नति का मामला
जमशेदपुर| जिलेके मध्य विद्यालयों में कार्यरत शिक्षकों की प्रोन्नति का मामला लटक सकता है। विभागीय जानकारों की मानें, तो तकनीकी पेंच की वजह से जिलास्तर पर शिक्षा विभाग के पदाधिकारी प्रोन्नति की प्रक्रिया को आगे नहीं बढ़ाना चाह रहे हैं। इसका अंदाजा इस बात से लगाया जा सकता है कि मानव संसाधन विकास विभाग ने शिक्षकों के स्थानांतरण के साथ ही प्रोन्नति का आदेश भी दिया था, लेकिन अभी जिला स्तर पर सिर्फ स्थानांतरण की प्रक्रिया पर ही काम शुरू हुआ है। जबकि, प्रोन्नति को ठंडे बस्ते में डाल दिया गया है। मालूम हो कि ग्रेड 2, 3 4 के शिक्षक लंबे समय से प्रोन्नति की मांग कर रहे हैं, लेकिन विभागीय पदाधिकारियों के रुख को देखते हुए इसकी संभावना बहुत कम नजर रही है।
शिक्षकों के स्थानांतरण की प्रक्रिया शुरू होने की खबर मिलते ही शहर में पोस्टिंग कराने के लिए पुराने शिक्षक जिला शिक्षा अधीक्षक कार्यालय का चक्कर काटने लगे हैं। इस वजह से शनिवार को विभाग में शिक्षकों की भीड़ देखी गई। इसमें कुछ शिक्षक जहां सिफारिश लेकर पहुंच रहे हैं तो कुछ बीमारी का हवाला देकर शहर में नियुक्ति की मांग कर रहे हैं। इसके लिए शिक्षक विभाग में निवेदन पत्र जमा कर रहे हैं, जिसमें शहर में पोस्टिंग देने के लिए अलग अलग मजबूरियों का जिक्र किया गया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva